ନୂଆଦିଲ୍ଲୀଃ ଆର୍ଥିକ ସଙ୍କଟ ସମୟରେ ପିଏଫ୍ ଆକାଉଣ୍ଟ ଆପଣଙ୍କୁ ତତ୍କାଳ ସାହାର୍ଯ୍ୟ ଯୋଗାଇପାରିବ । ପୂର୍ବରୁ ଲାଗୁଥିଲା କି ପିଏଫରୁ ଟଙ୍କା ଉଠାଇବା କଷ୍ଟକର ଓ ଏଥିପାଇଁ ଲମ୍ବା ପ୍ରୋସେସ ରହିଛି । କିନ୍ତୁ କର୍ମଚାରୀ ଭବିଷ୍ୟ ନିଧି ସଙ୍ଗଠନ ବା ଇପିଏଫଓ ନିଜ କର୍ମଚାରୀଙ୍କ ପାଇଁ ଏକ ନୂଆ ପଦକ୍ଷେପ ଗ୍ରହଣ କରିଛି । ଯଦି ଆପଣଙ୍କୁ ଟଙ୍କା ଦରକାର, ତେବେ କୌଣସି ସଦସ୍ୟଙ୍କ କାଗଜ ବିନା ନିଜ ଆକାଉଣ୍ଟରୁ ଏକ ଲକ୍ଷ ଟଙ୍କା ପର୍ଯ୍ୟନ୍ତ ଉଠାଇପାରିବେ ।
ଚାକିରି କରୁଥିବା ଲୋକଙ୍କ ଆର୍ଥିକ ସଙ୍କଟକୁ ଦୃଷ୍ଟିରେ ରଖି ଇପିଏଫଓ ଏପରି ସୁବିଧା ଦେଉଛି । ଏହି ସୁବିଧା ଅଧିନରେ ଆପଣ କେବଳ ୧ ଲକ୍ଷ ଟଙ୍କା ପର୍ଯ୍ୟନ୍ତ ଆଡଭାନ୍ସ ଉଠାଇପାରିବେ । ଯଦି ଆପଣ କାର୍ଯ୍ୟ ଦିବସରେ ଆବେଦନ କରୁଛନ୍ତି, ତେବେ ପରଦିନ ଆପଣଙ୍କ ଟଙ୍କା ଆକାଉଣ୍ଟକୁ ଟ୍ୟାନ୍ସଫର ହୋଇଯିବ । ଟଙ୍କା କେବଳ ମେଡିକାଲ କ୍ଲେମ୍ ଅନୁଯାୟୀ ମିଳିବ । ଏହି ମେଡିକାଲ ଡିସଚାର୍ଜ ହେବାର ୪୫ ଦିନ ମଧ୍ୟରେ ମେଡିକାଲ ସ୍ଲିପ୍ ଜମା କରିବାକୁ ପଡିବ ।
